La loko estis loĝata jam dum la ferepoko, fandoforno funkciis tiutempe. La unua domo por sanatorio konstruiĝis dum la hungara dominado en 1876. Tiu konstruaĵo estis la unua speciala malsanulejo funkcianta dum vintro por pulmomalsanuloj en Hungara reĝlando. Poste ankaŭ aliaj domoj konstruiĝis. Dum la socialismo ankaŭ hoteloj kaj loĝkvartalo konstruiĝis. Ĝis 1947 tiu loko apartenis al Veľký Slavkov, poste al Starý Smokovec, fine ekde 1999 al Vysoké Tatry. Proksimume 700 homoj loĝas en la urboparto. Ili okupiĝas pri turismo.